Kommissionens beslutning

af 24. maj 2000

om forlængelse af fristen for midlertidige godkendelser af de nye aktive stoffer flupyrsulfuronmethyl, carfentrazonethyl, prosulfuron, flurtamon og isoxaflutol

(meddelt under nummer K(2000) 1376)

(EØS-relevant tekst)

(2000/358/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler(1), senest ændret ved Kommissionens direktiv 1999/80/EF(2), særlig artikel 8, stk. 1, fjerde led, og

ud fra følgende betragtninger:

(1) Ifølge direktiv 91/414/EØF (i det følgende benævnt "direktivet") skal der opstilles en EF-liste over aktive stoffer, som må iblandes plantebeskyttelsesmidler.

(2) Du Pont de Nemours indgav den 26. oktober 1995 et dossier om det nye aktive stof flupyrsulfuronmethyl til de franske myndigheder med henblik på at få det aktive stof optaget i bilag I til direktivet. I henhold til direktivets artikel 6, stk. 2 og 4, er virkningerne på menneskers sundhed og miljøet ved at blive vurderet for de anvendelser, der er foreslået af ansøgeren. Frankrig, der er udpeget til rapporterende medlemsstat, forelagde den 2. december 1997 Kommissionen den pågældende vurderingsrapport. Rapporten er ved at blive gennemgået af medlemsstaterne og Kommissionen inden for rammerne af Den Stående Komité for Plantesundhed og arbejdsgrupper herunder. Der er brug for yderligere tid til at færdiggøre den fuldstændige undersøgelse af det videnskabelige og tekniske dossier.

(3) FMC Europe NV indgav den 14. februar 1996 et dossier om det nye aktive stof carfentrazonethyl til de franske myndigheder med henblik på at få det aktive stof optaget i bilag I til direktivet. I henhold til direktivets artikel 6, stk. 2 og 4, er virkningerne på menneskers sundhed og miljøet ved at blive vurderet for de anvendelser, der er foreslået af ansøgeren. Frankrig, der er udpeget til rapporterende medlemsstat, forelagde den 14. maj 1998 Kommissionen den pågældende vurderingsrapport. Rapporten er ved at blive gennemgået af medlemsstaterne og Kommissionen inden for rammerne af Den Stående Komité for Plantesundhed og arbejdsgrupper herunder. Der er brug for yderligere tid til at færdiggøre den fuldstændige undersøgelse af det videnskabelige og tekniske dossier.

(4) Novartis indgav den 14. maj 1995 et dossier om det nye aktive stof prosulfuron til de franske myndigheder med henblik på at få det aktive stof optaget i bilag I til direktivet. I henhold til direktivets artikel 6, stk. 2 og 4, er virkningerne på menneskers sundhed og miljøet ved at blive vurderet for de anvendelser, der er foreslået af ansøgeren. Frankrig, der er udpeget til rapporterende medlemsstat, forelagde den 18. januar 1999 Kommissionen den pågældende vurderingsrapport. Rapporten er ved at blive gennemgået af medlemsstaterne og Kommissionen inden for rammerne af Den Stående Komité for Plantesundhed og arbejdsgrupper herunder. Der er brug for yderligere tid til at færdiggøre den fuldstændige undersøgelse af det videnskabelige og tekniske dossier.

(5) Rhone-Poulenc Agro France indgav den 15. februar 1994 et dossier om det nye aktive stof flurtamon til de franske myndigheder med henblik på at få det aktive stof optaget i bilag I til direktivet. I henhold til direktivets artikel 6, stk. 2 og 4, er virkningerne på menneskers sundhed og miljøet ved at blive vurderet for de anvendelser, der er foreslået af ansøgeren. Frankrig, der er udpeget til rapporterende medlemsstat, forelagde den 16. maj 1997 Kommissionen den pågældende vurderingsrapport. Rapporten er ved at blive gennemgået af medlemsstaterne og Kommissionen inden for rammerne af Den Stående Komité for Plantesundhed og arbejdsgrupper herunder. Der er brug for yderligere tid til at færdiggøre den fuldstændige undersøgelse af det videnskabelige og tekniske dossier.

(6) Rhone-Poulenc Agro France indgav den 6. marts 1996 et dossier om det nye aktive stof isoxaflutol til de nederlandske myndigheder med henblik på at få det aktive stof optaget i bilag I til direktivet. I henhold til direktivets artikel 6, stk. 2 og 4, er virkningerne på menneskers sundhed og miljøet ved at blive vurderet for de anvendelser, der er foreslået af ansøgeren. Nederlandene, der er udpeget til rapporterende medlemsstat, forelagde den 20. februar 1997 Kommissionen den pågældende vurderingsrapport. Rapporten er ved at blive gennemgået af medlemsstaterne og Kommissionen inden for rammerne af Den Stående Komité for Plantesundhed og arbejdsgrupper herunder. Der er brug for yderligere tid til at færdiggøre den fuldstændige undersøgelse af det videnskabelige og tekniske dossier.

(7) De i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

Medlemsstaterne kan forlænge allerede bevilgede midlertidige godkendelser af plantebeskyttelsesmidler, der indeholder flupyrsulfuronmethyl, carfentrazonethyl, prosulfuron, flurtamon og isoxaflutol, for en periode på højst 12 måneder fra datoen for udstedelsen af denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 24. maj 2000.

På Kommissionens vegne

David Byrne

Medlem af Kommissionen

(1) EFT L 230 af 19.8.1991, s. 1.

(2) EFT L 210 af 10.8.1999, s. 13.